Vandag se sportnuusFoto: Twitter. Sokker: Die Kampioene Liga-wedstryd tussen Paris Saint-Germain en Istanbul Basaksehir het gisteraand tot ’n skielike einde gekom toe al twee spanne se spelers uit protes van die veld gestap het. Die spanne beskuldig een van die wedstrydbeamptes van rassisme tydens ’n onderonsie met Basaksehir se Kameroense hulpafrigter, Pierre Webo, in die 14de minuut van die wedstryd. 23' The @ibfk2014 players decide to go back to the locker room, the Parisians follow them. (0-0) #PSGIBFK — Paris Saint-Germain (@PSG_English) December 8, 2020 Webo is met ’n rooi kaart na die kleedkamers gestuur. Op sy beurt voer hy aan dat die Roemeense wedstrydbeampte, Sebastian Coltescu, rassistiese taal gebruik het. Volgens TV-materiaal het ’n ontstoke Webo gevra waarom rassistiese terminologie gebruik is om hom mee te beskryf. AFP het die onderonsie vertaal en Coltescu het na bewering gesê: “Dit is onmoontlik. Gaan identifiseer hom – die swart een.” Demba Ba, ŉ Senegalees en Basaksehir se doelskieter, het daarna vir Coletscu gesê dat kleur nooit ’n faktor is wanneer daar van ’n wit persoon gepraat word nie. PSG se Neymar en Kylian Mbappe het ook koppe met die wedstrydbeampte gestamp. Die sokkerbeheerliggaam UEFA het in ’n verklaring gesê dat hy die voorval deeglik sal ondersoek, terwyl die kragmeting vir vanaand herskeduleer is. Nederlandse en Poolse wedstrydbeamptes sal aan die stuur van sake wees. Die Turkse president, Recep Tayyip Erdogan, het op sosiale media die gebeure veroordeel. Krieket: Die Aussies het 186/5 in hul toegelate 20 boulbeurte aangeteken te danke aan goeie kolfwerk deur Matthew Wade (80) en Glenn Maxwell. Virat Kholi (85) het die besoekers se lopiejaagtog gelei, maar Mitch Swepson (3/23) het ’n stokkie voor ’n Indiese oorwinning gesteek.